यदि मनुष्य मशीनी कोलाहल एवं निजी जीवन की भागदौड़ से ऊब चुका है और शांति की तलाश में इधर-उधर भटक रहा हो, तो इस स्थान पर एक बार अवश्य आये और मंदिर परिसर में ध्यान-योग की मुद्रा में चित को केंद्रित कर कुछ देर आँख मूंद कर बैठे तो उसे मन की शांति अवश्य मिलेगी। ऐसा लगेगा जैसे आज भी वर्षों पूर्व दिया गया तथागत का उपदेश प्रकृति के मधुर संगीत के साथ सुनाई दे रहा है जिससे आंतरिक एवं बाह्य काया पुलकित हो उठेगी।